Geslag: Die tyd waarin een mens lewe, en die mense wat in dieselfde tyd lewe. Vier geslagte is die tyd waarin ’n persoon, sy pa, sy oupa en sy grootoupa gelewe het.
Verbond: ’n Ooreenkoms. Die Here belowe om iets te doen of te gee wat goed sal wees vir die mense. Die mense met wie die Here ’n verbond maak, moet lewe soos Hy wil hê. Dienaar: ’n Dienaar van die Here behoort aan die Here, en die Here het hom gekies om iets baie spesiaal te doen.
Nageslag: Mense wat dieselfde voorvader het. Sela: ’n Woord in die Hebreeuse taal. Dit is baie by Psalms. Ons is nie seker wat dit beteken nie. Party mense dink dit beteken “Jy moet hier eers ’n bietjie stop voordat jy verder lees”.
Wonderwerke: Dinge wat die Here doen wat wys dat Hy regeer en doen wat Hy wil doen. Dit is dinge wat mense gewoonlik nie kan doen nie. Mense kan net wonderwerke doen as die Here hulle dit laat doen. Engel: ’n Dienaar van die Here wat in die hemel by Hom is en wat Hy partymaal na mense toe stuur.
Rahab: In die tyd van die Bybel het die mense gedink daar woon ’n groot monster in die see. Hy maak die golwe van die see wild en groot sodat skepe sink en mense verdrink. Toe die Here die Israeliete deur die Riet-see wou laat gaan, het Hy eers die monster doodgemaak. Kyk Ps 89:10-11.